**Filmsorsoló**

***Első Szint***

*Sziasztok! Ez egy 3 részes feladatsorozatnak az első része. Minden rész egyre bonyolultabb és saját research-öt igénylő lesz, de mindegyik végére írok majd egy pár hasznos Chat GPT prompt-ot, amit, ha elküldtök neki olyan választ fogtok kapni, ami segít a részegységek megértésében.*

Az első szinten a feladatotok a következő:

Írnotok kell egy konzolos alkalmazást, ami tetszőleges mennyiségben tud tetszőleges kategóriából filmeket sorsolni

**Formai követelmények:**

* A forráskódot logikai egységenként tagoljátok
* Minden logikai egységet kommenteljétek ki, hogy ott éppen mi történik
* A megoldás során ügyeljetek a clean code szabályaira
* A konzol legyen tagolt, egyértelmű és szépen átlátható
* Amennyiben a konzolod nem olvassa az ékezetes karaktereket, jelezd a program futása elején, hogy ékezet nélkül kell írni
* A megoldás leadásakor kizárólag a következő nevű és kiterjesztésű fájlt fogadom el: „Saját\_Nev”-„Osztaly”-Filmsorsolo\_elso\_szint.zip

**Funkcionális követelmények:**

* A filmek címeit tömbökben vagy listákban tároljuk
* Legalább 3 műfaj közül lehessen választani
* Minden műfaj tartalmazzon legalább 10 filmet
* A választott műfajt és a sorsolandó filmek számát a konzolról kérjük be user input-ként
* Validáld a következő dolgokat:
  + Ha nem létező kategóriából akarunk választani akkor jelenjen meg a „Nincs ilyen kategória” hibaüzenet, de ne álljon le a program futása
  + Ha több filmet szeretnék sorsolni, mint amennyi rendelkezésre áll egy kategóriában, jelenjen meg a „A kategória nem tartalmaz elegendő filmet” hibaüzenet, de ne álljon le a program futása
  + A konzol ne fogadjon el negatív számot
  + Gondoskodj róla, hogy egy sorsoláson belül minden film csak egyszer kerülhessen kiválasztásra
* A sorsolás befejezése után a konzol kérdezze meg hogy szeretnék-e újra sorsolni. Ha igen akkor induljon újra a program

**Feladat megoldásához hasznos Chat GPT prompt-ok:**

* Válassz ki 3 tetszőleges film kategóriát és sorolj fel mindegyikhez 10 darab filmcímet
* Vázold fel java-ban a több dimenziós tömbök működését
* Mutasd meg hogyan kell java nyelven konzolinput-ot kérni. Vedd figyelembe, hogy Ant repository-t használok
* Mutasd meg hogyan kell java nyelven random számot generálni
* Mutasd be a java-ban elérhető ciklus fajtákat és működésüket. Tégy javaslatokat, melyiket milyen szituációban szokás használni
* Mutasd be java-ban az elágazási formákat és jellemezd őket